CELEX: 32007D0531
Language: el
Date: 2007-07-26 00:00:00
Title: 2007/531/ΕΚ: Απόφαση της Επιτροπής, της 26ης Ιουλίου 2007 , για το ερωτηματολόγιο εκπόνησης εκθέσεων των κρατών μελών σχετικά με την εφαρμογή, κατά την περίοδο 2008-2010, της οδηγίας 1999/13/ΕΚ του Συμβουλίου για τον περιορισμό των εκπομπών πτητικών οργανικών ενώσεων που οφείλονται στη χρήση οργανικών διαλυτών σε ορισμένες δραστηριότητες και εγκαταστάσεις [κοινοποιηθείσα υπό τον αριθμό Ε(2007) 3547]

27.7.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 195/47
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 26ης Ιουλίου 2007
   για το ερωτηματολόγιο εκπόνησης εκθέσεων των κρατών μελών σχετικά με την εφαρμογή, κατά την περίοδο 2008-2010, της οδηγίας 1999/13/ΕΚ του Συμβουλίου για τον περιορισμό των εκπομπών πτητικών οργανικών ενώσεων που οφείλονται στη χρήση οργανικών διαλυτών σε ορισμένες δραστηριότητες και εγκαταστάσεις
   [κοινοποιηθείσα υπό τον αριθμό Ε(2007) 3547]
   (2007/531/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 1999/13/ΕΚ του Συμβουλίου, της 11ης Μαρτίου 1999, για τον περιορισμό των εκπομπών πτητικών οργανικών ενώσεων που οφείλονται στη χρήση οργανικών διαλυτών σε ορισμένες δραστηριότητες και εγκαταστάσεις (1), και ιδίως το άρθρο 11 παράγραφος 1,
   την οδηγία 91/692/ΕΟΚ του Συμβουλίου, της 23ης Δεκεμβρίου 1991, για την τυποποίηση και τον εξορθολογισμό των εκθέσεων που αφορούν την εφαρμογή ορισμένων οδηγιών για το περιβάλλον (2),
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 11 παράγραφος 1 της οδηγίας 1999/13/ΕΚ, τα κράτη μέλη οφείλουν να εκπονούν εκθέσεις σχετικά με την εφαρμογή της οδηγίας βάσει ερωτηματολογίου ή σχεδιαγράμματος που καταρτίζει η Επιτροπή σύμφωνα με τη διαδικασία του άρθρου 6 της οδηγίας 91/692/ΕΟΚ.
            
         
               (2)
            
            
               Τα κράτη μέλη έχουν εκπονήσει εκθέσεις σχετικά με την εφαρμογή της υπόψη οδηγίας για την περίοδο από την 1η Ιανουαρίου 2003 έως 31 Δεκεμβρίου 2004 σύμφωνα με την απόφαση 2002/529/ΕΚ της Επιτροπής (3).
            
         
               (3)
            
            
               Το αργότερο στις 30 Σεπτεμβρίου 2008, τα κράτη μέλη οφείλουν να υποβάλουν έκθεση σχετικά με την εφαρμογή της υπόψη οδηγίας για την περίοδο από την 1η Ιανουαρίου 2005 έως 31 Δεκεμβρίου 2007 σύμφωνα με την απόφαση 2006/534/ΕΚ της Επιτροπής (4).
            
         
               (4)
            
            
               Η τρίτη έκθεση πρέπει να καλύπτει την περίοδο από 1ης Ιανουαρίου 2008 έως 31 Δεκεμβρίου 2010.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής του άρθρου 6 της οδηγίας 91/692/ΕΟΚ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα κράτη μέλη χρησιμοποιούν το ερωτηματολόγιο του παραρτήματος της παρούσας απόφασης για να εκπονήσουν την έκθεση της περιόδου από την 1η Ιανουαρίου 2008 έως 31 Δεκεμβρίου 2010, η οποία υποβάλλεται στην Επιτροπή σύμφωνα με το άρθρο 11 παράγραφος 1 της οδηγίας 1999/13/ΕΚ.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 26 Ιουλίου 2007.
      
         
            Για την Επιτροπή
         
         Σταύρος ΔΉΜΑΣ
         
         
            Μέλος της Επιτροπής
         
      
   
   
      (1)  ΕΕ L 85 της 29.3.1999, σ. 1. Οδηγία όπως τροποποιήθηκε τελευταία με την οδηγία 2004/42/ΕΚ του Ευρωπαϊκού Κοινοβουλίου και του Συμβουλίου (ΕΕ L 143 της 30.4.2004, σ. 87).
   
      (2)  ΕΕ L 377 της 31.12.1991, σ. 48. Οδηγία όπως τροποποιήθηκε με τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284 της 31.10.2003, σ. 1).
   
      (3)  ΕΕ L 172 της 2.7.2002, σ. 57.
   
      (4)  ΕΕ L 213 της 3.8.2006, σ. 4.
   
      ΠΑΡΑΡΤΗΜΑ
      Ερωτηματολόγιο σχετικά με την εφαρμογή, κατά την περίοδο 2008-2010, της οδηγίας 1999/13/ΕΚ για τον περιορισμό των εκπομπών πτητικών οργανικών ενώσεων που οφείλονται στη χρήση οργανικών διαλυτών σε ορισμένες δραστηριότητες και εγκαταστάσεις
      1.   Γενική περιγραφή
      Παρακαλείσθε να αναφέρετε αλλαγές που επήλθαν στην εθνική σας νομοθεσία κατά την ανωτέρω περίοδο αναφοράς, σχετικά με την εφαρμογή της οδηγίας 1999/13/ΕΚ.
      2.   Κάλυψη των εγκαταστάσεων
      
                  2.1.
               
               
                  Για καθεμιά από τις 20 δραστηριότητες του παραρτήματος II Α, παρακαλείσθε να αναφέρετε χωριστά για την πρώτη ημέρα (1.1.2008) και για την τελευταία ημέρα (31.12.2010) της περιόδου αναφοράς πόσες εγκαταστάσεις εμπίπτουν στις κάτωθι κατηγορίες:
                  
                              —
                           
                           
                              συνολικό αριθμό εγκαταστάσεων (1),
                           
                        
                              —
                           
                           
                              συνολικό αριθμό εγκαταστάσεων οι οποίες καλύπτονται επίσης και από την οδηγία 96/61/ΕΚ (οδηγία για την ολοκληρωμένη πρόληψη και έλεγχο της ρύπανσης/IPPC),
                           
                        
                              —
                           
                           
                              συνολικό αριθμό εγκαταστάσεων οι οποίες έχουν καταχωριστεί/αδειοδοτηθεί σύμφωνα με την οδηγία 1999/13/ΕΚ,
                           
                        
                              —
                           
                           
                              συνολικό αριθμό εγκαταστάσεων οι οποίες έχουν καταχωριστεί/αδειοδοτηθεί με χρήση του προγράμματος περιορισμού,
                           
                        
                              —
                           
                           
                              συνολικό αριθμό εγκαταστάσεων για τις οποίες έχει εγκριθεί παρέκκλιση σύμφωνα με το άρθρο 5 παράγραφος 3 στοιχείο α) της οδηγίας 1999/13/ΕΚ. Παρακαλείσθε να επισυνάψετε στο ερωτηματολόγιο τους λόγους που εξηγούν κάθε παρέκκλιση,
                           
                        
                              —
                           
                           
                              συνολικό αριθμό εγκαταστάσεων για τις οποίες έχει εγκριθεί παρέκκλιση σύμφωνα με το άρθρο 5 παράγραφος 3 στοιχείο β) της οδηγίας 1999/13/ΕΚ. Παρακαλείσθε να επισυνάψετε στο ερωτηματολόγιο τους λόγους που εξηγούν κάθε παρέκκλιση.
                           
                        
            
                  2.2.
               
               
                  Για καθεμιά από τις 20 δραστηριότητες του παραρτήματος II Α, παρακαλείσθε να αναφέρετε πόσες εγκαταστάσεις εμπίπτουν στις κάτωθι κατηγορίες για την περίοδο αναφοράς:
                  
                              —
                           
                           
                              συνολικό αριθμό νέων εγκαταστάσεων ή εγκαταστάσεων που έχουν υποστεί ουσιαστικές μετατροπές και έχουν καταχωριστεί/αδειοδοτηθεί σύμφωνα με την οδηγία 1999/13/ΕΚ.
                           
                        
            3.   Υποκατάσταση
      Για καθεμιά από τις 20 δραστηριότητες του παραρτήματος II Α, παρακαλείσθε να αναφέρετε για το τέλος της περιόδου αναφοράς (31.12.2010) ποιες ουσίες ή παρασκευάσματα, που έχουν ταξινομηθεί ως καρκινογόνες, μεταλλαξιογόνες ή τοξικές για την αναπαραγωγή (R45, R46, R49, R60, R61) δυνάμει της οδηγίας 67/548/ΕΟΚ του Συμβουλίου (2), χρησιμοποιούνται ακόμη και σε τι (κατ’ εκτίμηση) ποσότητες (τόνοι ετησίως).
      4.   Παρακολούθηση
      Για καθεμιά από τις 20 δραστηριότητες του παραρτήματος II Α, παρακαλείσθε να αναφέρετε τα ακόλουθα στοιχεία για την περίοδο αναφοράς:
      
                  —
               
               
                  αριθμό εγκαταστάσεων που έχουν υποβάλει στοιχεία «μία φορά το χρόνο» ή «κατόπιν αιτήσεως», σύμφωνα με το άρθρο 8 παράγραφος 1 της οδηγίας,
               
            
                  —
               
               
                  αριθμό εγκαταστάσεων οι οποίες παρακολουθούνται συνεχώς ως προς τη συμμόρφωσή τους, σύμφωνα με το άρθρο 8 παράγραφος 2 της οδηγίας.
               
            5.   Συμμόρφωση
      Για καθεμιά από τις 20 δραστηριότητες του παραρτήματος II Α, παρακαλείσθε να αναφέρετε τα ακόλουθα στοιχεία για την περίοδο αναφοράς:
      
                  —
               
               
                  αριθμό φορέων εκμετάλλευσης που εντοπίστηκαν να έχουν παραβεί τις απαιτήσεις της οδηγίας:
                  
                              α)
                           
                           
                              ως προς τη μη συμμόρφωση για υποβολή στοιχείων «μία φορά το χρόνο» ή «κατόπιν αιτήσεως»·
                           
                        
                              β)
                           
                           
                              ως προς τη μη συμμόρφωση με άλλες απαιτήσεις της οδηγίας,
                           
                        
            
                  —
               
               
                  για πόσους φορείς εκμετάλλευσης ανεστάλη ή ανακλήθηκε από τις αρμόδιες αρχές η άδεια για μη συμμόρφωση σύμφωνα με το άρθρο 10 στοιχείο β) της οδηγίας.
               
            6.   Εκπομπές
      
                  6.1.
               
               
                  Παρακαλείσθε να αναφέρετε για το σύνολο των εγκαταστάσεων και για τα έτη 2008 και 2010 τις εκπομπές πτητικών οργανικών ενώσεων σε τόνους κατ’ εκτίμηση.
               
            
                  6.2.
               
               
                  Παρακαλείσθε να αναφέρετε για καθεμιά από τις 20 δραστηριότητες του παραρτήματος II Α και για τα έτη 2008 και 2010 τις εκπομπές πτητικών οργανικών ενώσεων σε τόνους κατ’ εκτίμηση (προαιρετικά).
               
            7.   Έξοδα
      
                  7.1.
               
               
                  Παρακαλείσθε να αναφέρετε τα συνολικά έξοδα κατ’ εκτίμηση, π.χ. σύνολο εξόδων για αδειοδότηση, παρακολούθηση, επιθεωρήσεις κ.λπ., και για όλες τις εμπλεκόμενες εθνικές αρχές, σε ευρώ κατ’ έτος ή εναλλακτικά σε ανθρωποέτη για την εφαρμογή της οδηγίας 1999/13/ΕΚ το 2010 (προαιρετικά).
               
            
                  7.2.
               
               
                  Παρακαλείσθε να προβείτε σε εκτίμηση διοικητικών εξόδων για την υπόψη έκθεση, σε ανθρωπομήνες και σε ευρώ (προαιρετικά).
               
            8.   Δημοσίευση των εκθέσεων των κρατών μελών βάσει του παρόντος ερωτηματολογίου
      Παρακαλείσθε να δώσετε πληροφορίες, π.χ. μια διαδικτυακή διεύθυνση URL, όπου οι ενδιαφερόμενοι θα έχουν άμεση πρόσβαση στις εκθέσεις των κρατών μελών με τις απαντήσεις στο ερωτηματολόγιο.
      9.   Βελτιώσεις
      Σε ποιες παραμέτρους πρέπει να δοθεί βάρος ως προς:
      
                  —
               
               
                  την εφαρμογή/μελλοντική αναθεώρηση της οδηγίας 1999/13/ΕΚ,
               
            
                  —
               
               
                  μελλοντικά ερωτηματολόγια.
               
            10.   Άλλες παρατηρήσεις.
      
         (1)  Για τους σκοπούς του ερωτηματολογίου, ο «συνολικός αριθμός εγκαταστάσεων» καλύπτει επιπλέον και όσες εγκαταστάσεις διέπονται από την εθνική νομοθεσία σύμφωνα με τις διατάξεις της οδηγίας 1999/13/ΕΚ, χωρίς να εμπίπτουν στο πεδίο εφαρμογής της. Δεν καλύπτονται εγκαταστάσεις όπου γίνεται επίστρωση οδικών οχημάτων κατά την έννοια του ορισμού της οδηγίας 70/156/ΕΟΚ ή τμημάτων αυτών για επισκευή, συντήρηση ή διακόσμηση έξω από τις μονάδες κατασκευής.
      
         (2)  ΕΕ 196 της 16.8.1967, σ. 1.